laion/Wikipedia-Exotic huggingface dataset:
יחסי אזרבייג'ן – קוריאה הדרומית

יחסי אזרבייג'ן–קוריאה הדרומית הם היחסים הדו-צדדיים בין אזרבייג'ן לקוריאה הדרומית. היחסים הדיפלומטיים בין שתי המדינות כוננו ב-23 במרץ 1992. שגרירות דרום קוריאה הדרומית באזרבייג'ן נפתחה ב-4 במרץ 2006. שגרירות אזרבייג'ן בקוריאה הדרומית נפתחה ב-14 במרץ 2007. בשנת 2022 הסתכם הסחר בין המדינות ב-227.657 מיליון דולר. קוריאה הדרומית מייצאת בעיקר פוליאתילן, צמיגים למכוניות ומשאיות, פלדה מעורגלת, ציוד חשמלי, שמני סיכה ותרופות, ואילו אזרבייג'ן מייצאת בעיקר נפט, מוצרי מזון ורהיטים. קבוצת עבודה על יחסים בין-פרלמנטריים בין אזרבייג'ן–קוריאה הדרומית פועלת במילי מג'ליס של אזרבייג'ן. קבוצת עבודה זו הוקמה ב-13 בדצמבר 2005, והמנהיג הראשון שלה היה אלדר גולייב. מאז 4 במרץ 2016, מליק חסאנוב הוא ראש קבוצת העבודה. אזרבייג'ן מחזיקה בקוריאה הדרומית שגרירות בסיאול. קוריאה הדרומית מחזיקה באזרבייג'ן שגרירות בבאקו. מדיה וקבצים בנושא יחסי אזרבייג'ן – קוריאה הדרומית בוויקישיתוף יחסי אזרבייג'ן – קוריאה הדרומית, ברשת החברתית פייסבוק Azərbaycan Respublikası ilə diplomatik əlaqələr qurmuş dövlətlərin siyahısı (אורכב 05.08.2017 בארכיון Wayback Machine). mfa.gov.az (באזרית)
יחסי אזרבייג'ן – קוריאה הצפונית

יחסי אזרבייג'ן–קוריאה הצפונית הם היחסים הדו-צדדיים הנוכחיים בין הרפובליקה של אזרבייג'ן והרפובליקה העממית הדמוקרטית של קוריאה. היחסים הדיפלומטיים בין שתי המדינות כוננו ב-30 בינואר 1992. קבוצת עבודה על יחסים בין-פרלמנטריים בין אזרבייג'ן–קוריאה הצפונית פועלת במילי מג'ליס של אזרבייג'ן. קבוצת עבודה זו הוקמה ב-13 בדצמבר 2005, והמנהיג הראשון שלה היה אלדר גולייב. מאז 4 במרץ 2016, מליק חסאנוב הוא ראש קבוצת העבודה. אזרבייג'ן מיוצגת בקוריאה הצפונית באמצעות שגרירותה בבייג'ינג, סין. קוריאה הצפונית מיוצגת באזרבייג'ן באמצעות שגרירותה במוסקבה, רוסיה. מדיה וקבצים בנושא יחסי אזרבייג'ן – קוריאה הצפונית בוויקישיתוף Azərbaycan Respublikası ilə diplomatik əlaqələr qurmuş dövlətlərin siyahısı (אורכב 05.08.2017 בארכיון Wayback Machine). mfa.gov.az (באזרית)
אליאס שאער

אליאס אמיליאן שאער (בערבית: إلياس إميليان شاعر; בכתיב לטיני Ilias Chair; נולד ב-30 באוקטובר 1997 באנטוורפן שבבלגיה) הוא כדורגלן מרוקאי-בלגי המשחק בעמדת הקשר ההתקפי בקבוצת קווינס פארק ריינג'רס מהפוטבול ליג צ'מפיונשיפ ובנבחרת מרוקו. שאער גדל במחלקות הנוער של קלאב ברוז' ולירסה, ובאקדמיית JMG. הוא ערך שתי הופעות ליגה במדי הקבוצה הבוגרת של לירסה במסגרת ליגת המשנה הבלגית. ב-31 בינואר 2017 חתם שאער בקווינס פארק ריינג'רס מהפוטבול ליג צ'מפיונשיפ. ב-31 בינואר 2019 הושאל שאער למשך חצי עונה לסטיבנאייג' מהפוטבול ליג השנייה. הוא ערך 16 הופעות ליגה במדי המועדון, בהן הבקיע שישה שערים. ב-8 ביוני 2021 ערך שאער את הופעת הבכורה שלו בנבחרת מרוקו, בניצחון 1-0 על נבחרת גאנה במשחק ידידות. ב-6 באוקטובר הבקיע את שער הבכורה שלו בנבחרת, בניצחון 5-0 על נבחרת גינאה ביסאו במסגרת מוקדמות מונדיאל 2022. ב-23 בדצמבר 2021 נכלל שאער בסגל נבחרת מרוקו לקראת טורניר גביע אפריקה לאומות 2021 בשנת 2022. הוא ערך הופעה אחת בטורניר. נכלל בסגל נבחרת מרוקו לטורניר מונדיאל 2022. שאער הוא בעל אזרחות כפולה: בלגית ומרוקאית. הוא נולד באנטוורפן, לאב ממוצא מרוקאי ולאם בלגית ממוצא פולני. הוא נשוי ואב לבן. בשנת 2024 נדון למאסר לאחר שפגע באדם אחר, בקטטה אלימה שבה השתתף. קבוצתו שחררה אותו מהחוזה אך מסרה הודעה כי היא עומדת לצידו מדיה וקבצים בנושא אליאס שאער בוויקישיתוף אליאס שאער, ברשת החברתית אינסטגרם אליאס שאער, באתר Transfermarkt אליאס שאער, באתר Soccerway אליאס שאער, באתר WorldFootball.net אליאס שאער, באתר National Football Teams אליאס שאער, באתר FootballDatabase.eu Under-23s add Belgian attacker to ranks באתר הרשמי של קווינס פארק ריינג'רס, 31 בינואר 2017 (באנגלית) Ilias Chair joins Stevenage on loan באתר הרשמי של קווינס פארק ריינג'רס, 31 בינואר 2019 (באנגלית) Vahid Halilhodzic reveals final list of players for CAN 2022 באתר Hespress, ‏ 23 בדצמבר 2021 (באנגלית) لائحة المنتخب الوطني المشاركة في نهائيات كأس العالم قطر 2022 באתר הרשמי של פדרציית הכדורגל המרוקאית המלכותית, 10 בנובמבר 2022 (בערבית) מידע באתר של קבוצת קווינס פארק (באנגלית) ‏מהמונדיאל לכלא: שחקן נבחרת מרוקו הואשם שהלם בסלע על ראש נהג משאית, באתר ספורט1, 24 בפברואר 2024 [קאלום וורלי, QPR release statement on Ilias Chair after player sentenced to prison for assault on truck driver, באתר TalkSport, 23 בפברואר 2024 (באנגלית)
קרחון סמית' (אלסקה)

קרחון סמית' (באנגלית: Smith Glacier) הוא קרחון ארוך במדינת אלסקה שבארצות הברית. אורכו של הקרחון 10.186 קילומטרים. הקרחון זורם לכיוון דרום-מזרח, ונשפך אל מפרץ הארווארד (Harvard Arm) של פיורד קולג' (College Fjord), 5.18 קילומטקים, צפונית-מערבית מנקודת קולג' (College Point), ו-94.4 קילומטרים, ממערב לעיר ואלדז. גובהו של הקרחון 1,567 מטרים מעל פני הים. עומקו (עוביו) של הקרחון 671 מטרים. שמו של הקרחון ניתן לו בשנת 1899, על ידי חברי משלחת הארימאן לחקר אלסקה (Harriman Alaska Expedition). הקרחון נקרא על שם מכללת סמית' ( Smith College), שבעיר נורת'המפטון במדינת מסצ'וסטס שבארצות הברית. קרחון סמית' באתר הסקר הגאולוגי של ארצות הברית קרחון סמית' באתר alaskahandbook מפת אזור קרחון סמית' תצלום קרחון סמית' מאוקטובר 1931 באתר אוניברסיטת קולורדו תצלום קרחון סמית' מיוני 1899 באתר הספרייה הלאומית של ארצות הברית תצלומי קרחון סמית' קרחוני אלסקה באתר ספריית מדינת אלסקה מידע גאוגרפי והיסטורי באתר הסקר גאולוגי של ארצות הברית מידע גאוגרפי באתר alaskahandbook לפי מקור אחר אורכו של הקרחון 8.9 קילומטרים לפי מקור אחר גובהו של הקרחון 1,562 מטרים מעל פני הים מידע גאוגרפי
קרחון סמית'

האם התכוונתם ל... אנטארקטיקה קרחון סמית' (אנטארקטיקה) – קרחון בארץ מרי בירד שבאנטארקטיקה ארצות הברית קרחון סמית' (אלסקה) – זרם קרח במדינת אלסקה שבארצות הברית
אלכסנדר בה

אלכסנדר הרטמן בה (בדנית: Alexander Hartmann Bah; נולד ב-9 בדצמבר 1997, ארסלב, דנמרק) הוא כדורגלן דני המשחק בעמדת המגן הימני בקבוצת בנפיקה ליסבון מליגת העל הפורטוגלית ובנבחרת דנמרק. בה שיחק בנאסבי ובקוגה מהליגות הנמוכות בדנמרק, וכן בסונאוסקה פובולד מליגת העל הדנית ובסלביה פראג מליגת העל הצ'כית. ב-7 ביוני 2022 חתם בה על חוזה לחמש שנים בבנפיקה ליסבון מליגת העל הפורטוגלית. ב-5 באוגוסט ערך את הופעת הבכורה שלו במועדון, בניצחון 4-0 על ארוקה במסגרת המחזור הראשון בליגה לעונת 2022/2023. ב-11 בנובמבר 2020 ערך בה את הופעת הבכורה שלו בנבחרת דנמרק, בניצחון 2-0 על נבחרת שוודיה במשחק ידידות. במשחק זה הבקיע את שער הבכורה שלו בנבחרת. נכלל בסגל נבחרת דנמרק לטורניר מונדיאל 2022. נכלל בסגל נבחרת דנמרק לטורניר יורו 2024. סונאוסקה פובולד הגביע הדני (1): 2019/2020 סלביה פראג אליפות צ'כיה (1): 2020/2021 הגביע הצ'כי (1): 2020/2021 בנפיקה ליסבון אליפות פורטוגל (1): 2022/2023 הסופר קאפ הפורטוגלי: 2023 מדיה וקבצים בנושא אלכסנדר בה בוויקישיתוף אלכסנדר בה, באתר Transfermarkt אלכסנדר בה, באתר Soccerway אלכסנדר בה, באתר WorldFootball.net אלכסנדר בה, באתר National Football Teams אלכסנדר בה, באתר FootballDatabase.eu Alexander Bah is a Benfica player! באתר הרשמי של בנפיקה ליסבון, 7 ביוני 2022 (באנגלית) DE SIDSTE FEM SPILLERE TIL VM-TRUPPEN ER UDTAGET באתר הרשמי של התאחדות הכדורגל הדנית, 13 בנובמבר 2022 (בדנית) Hjulmand har udtaget truppen til EM באתר הרשמי של התאחדות הכדורגל הדנית, 30 במאי 2024 (בדנית)
חרלמפוס חרלמפוס

חרלמפוס חרלמפוס (נולד ב-4 באפריל 2002 בלרנקה שבקפריסין) הוא כדורגלן קפריסאי המשחק בעמדת הקשר בקבוצת אומוניה ניקוסיה מליגת העל הקפריסאית ובנבחרת קפריסין. חרלמפוס גדל במחלקות הנוער של ארסנל ואומוניה ניקוסיה. ב-14 באפריל 2019 הוא ערך את הופעת הבכורה שלו בקבוצה הבוגרת של אומוניה ניקוסיה, בהפסד 2-0 לאפולון לימסול במסגרת הליגה לעונת 2018/2019. ב-24 בספטמבר 2022 ערך חרלמפוס את הופעת הבכורה שלו בנבחרת קפריסין, בניצחון 1-0 על נבחרת יוון במסגרת ליגת האומות 2022/2023. ב-20 בנובמבר 2022 הבקיע את שער הבכורה שלו בנבחרת, בניצחון 3-2 על נבחרת ישראל במשחק ידידות. חרלמפוס חרלמפוס, באתר Transfermarkt חרלמפוס חרלמפוס, באתר Soccerway חרלמפוס חרלמפוס, באתר National Football Teams חרלמפוס חרלמפוס, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חרלמפוס חרלמפוס".
תומר אלטמן

תומר אלטמן (נולד ב-8 בפברואר 1998) הוא כדורגלן ישראלי המשחק בעמדת הקשר בהפועל פתח תקווה. אלטמן התחיל את הקריירה שלו בקבוצת הילדים של הפועל פתח תקווה ובגיל 14 הצטרף למחלקת הנוער של מכבי תל אביב והשתתף עימה בליגת האלופות לנוער ואף כבש בהפסד 2-1 לפורטו. ב-28 באוקטובר 2015 ערך את הופעת הבכורה שלו בקבוצה הבוגרת בהפסד 3-1 לבני יהודה במסגרת גביע הטוטו. ב-6 בינואר 2018 רשם דקות משחק בניצחון 0-3 נגד בני ממב"ע הגולן. בקיץ 2018 הושאל לבית"ר תל אביב רמלה כחלק משיתוף פעולה בין המועדונים. ב-23 באוגוסט 2018 ערך את הופעת הבכורה שלו בקבוצה בהפסד 1-0 להפועל קטמון ירושלים. ב-25 בינואר 2019 הבקיע את שער הבכורה שלו בקבוצה בניצחון 0-3 נגד מכבי אחי נצרת. בקיץ 2019 נשאר לעונה נוספת במועדון ששינה את שמו ל"בית"ר תל אביב בת ים". ב-23 בינואר 2020 הצטרף להפועל חיפה מליגת העל במדיה שיחק עונה וחצי ורשם 40 הופעות. בקיץ 2021 שוחרר ממכבי תל אביב ואת המחצית הראשונה של העונה העביר כשחקן חופשי. ב-5 בינואר 2022 חתם ברודה מהליגה ההולנדית השנייה, במדיה רשם 6 הופעות. בקיץ 2022 חזר לישראל וחתם בהפועל ירושלים מליגת העל והתאחד עם מאמנו מהנוער של מכבי תל אביב, זיו אריה. ב-3 בספטמבר 2022 הבקיע את שער הבכורה שלו בליגת העל בניצחון 0-3 נגד מ.ס. אשדוד. ב-28 ביוני 2024 חתם אלטמן בהפועל פתח תקווה מהליגה הלאומית. אלטמן שיחק בכל נבחרות הנוער והצעירות של ישראל. תומר אלטמן, באתר ההתאחדות לכדורגל בישראל תומר אלטמן, באתר Transfermarkt תומר אלטמן, באתר Soccerway תומר אלטמן, באתר WorldFootball.net תומר אלטמן, באתר FootballDatabase.eu יגאל גולדשטיין, ‏ליגיונר חדש: תומר אלטמן חתם ברודה, באתר ערוץ הספורט, 4 בינואר 2022 הדר יעקבי, ‏רכש נוסף: תומר אלטמן חתם בהפועל ירושלים, באתר ערוץ הספורט, 30 ביוני 2022 מוטי פשכצקי, ‏רשמי: תומר אלטמן חתם בהפועל פ"ת, באתר ערוץ הספורט, 28 ביוני 2024
ידין לוגסי

ידין יצחק לוגסי (נולד ב-4 באפריל 1999) הוא כדורגלן ישראלי המשחק בעמדת הקשר בהפועל חדרה מליגת העל. לוגסי התחיל את הקריירה שלו בקבוצת הילדים של הפועל עירוני כרמיאל. בגיל 13 השתתף לוגסי בטורניר קטרגל מקומי וצד את עיניו של אחד מאנשי עירוני קריית שמונה שהביא אותו למועדון. ב-16 בפברואר 2019 ערך את הופעת הבכורה שלו בקבוצה הבוגרת בהפסד 0–3 למכבי תל אביב. ב-6 בפברואר 2020 הושאל להפועל עכו מהליגה הלאומית עד לסיום העונה. ארבעה ימים לאחר מכן ערך את הופעת הבכורה שלו בקבוצה בניצחון 1–2 נגד הפועל פתח תקווה, בו גם כבש את שער הבכורה שלו בקבוצה. בקיץ 2020 חזר לקריית שמונה, אך שיחק רק שלושה משחקים בסיום העונה. בעונת 2021/2022 הפך לשחקן הרכב בקבוצה ורשם 31 הופעות וכבש שלושה שערים. ב-4 ביולי 2023 חתם בסבאיל מליגת העל האזרית.ב-26 ביוני 2024 חתם בהפועל חדרה. ידין לוגסי, באתר ההתאחדות לכדורגל בישראל ידין לוגסי, באתר Transfermarkt ידין לוגסי, באתר Soccerway ידין לוגסי, באתר WorldFootball.net ידין לוגסי, באתר FootballDatabase.eu שלום אלבז, ‏ידין לוגסי, הכישרון הצעיר של ק"ש, סוגר מעגל, באתר ONE‏, 19 במרץ 2019 יניב טוכמן‏, זכו לקבלת פנים חמה: ניר ברדע וידין לוגסי חתמו בסבאיל האזרית, באתר וואלה, 4 ביולי 2023
מסאלה דוסה

מסאלה דוסה (בהינדי: मसाला दोसा; באנגלית: Masala Dosa) היא חביתית דקה שעשויה מאורז וקטניות ונפוצה בדרום הודו ובמדינות תת-היבשת ההודית. מסאלה דוסה עשויה לרוב מקמח אורז, עדשים, תפוחי אדמה, חילבה, גהי, קארי וצ'אטני, עדשה תרבותית ודאל. המאכל נחשב למנה ראשונה ומלבד הגרסה הבסיסית קיימת גרסה המבוססת על חמאה, פלפל צ'ילי ועוד. מדיה וקבצים בנושא מסאלה דוסה בוויקישיתוף מתכון להכנת מסאלה דוסה, באתר Indianhealthyrecipes מסאלה דוסה: הקרפ החמצמץ והטעים ביותר של דרום הודו, באתר הארץ, 15 ביוני 2020 נורה, מסאלה דוסה המלכה של דרום הודו ⋆ נורה - מטבח שף מקומי, באתר נורה - מטבח שף מקומי, ‏24 בינואר 2017 Masala Dosa in Kannada | ಸೂಪರ್ ಮಸಾಲ್ ದೋಸೆ | Homemade Masal Dosa in Kannada | Rekha Aduge, נבדק ב-2022-11-14 Masala Dosa | Masala Dosa batter and Red chutney | Kempu Chutney and Masala Dosa batter Recipe, נבדק ב-2022-11-14 American Dosa, Forbes (באנגלית)
קושיניה

קושיניה (בפורטוגזית: Coxinha) הוא קרוקט ממולא בצורת דמעה, הנפוץ בקרב תושבי ברזיל. המאכל מורכב מבצק העשוי מקמח וממולא בבשר או עוף, תפוח אדמה, בצל, שום ושמן זית. מלבד שמו המקוצר, המאכל נקרא גם קושיניה דה גליניה (Coxinha de Galinha). למאכל גרסאות נוספות המכילות גבינה, קושיניה דה קייז'ו (Coxinha de Queijo), מילוי של תירס, קושיניה מיניירה (Coxinha Mineira). מדיה וקבצים בנושא קושיניה בוויקישיתוף מתכון קושיניה, באתר Iheartbrazil החטיף הברזילאי המפורסם ביותר, באתר www.yeshuvnik.net Robin Broadfoot, Brazilian Chicken Croquettes (Coxinha) Recipe by Tasty, tasty.co (באנגלית) קושיניה של עוף, באתר www.hamatkon.co.il מתכון לכיסוני בצק ממולאים בעוף - קושיניה דה גליניה, באתר מתכונים - בא-במייל, ‏2017-06-14 COXINHA DE QUEIJO
יחסי איטליה–קזחסטן

יחסי איטליה–קזחסטן הם היחסים הדו-צדדיים בין הרפובליקה האיטלקית לרפובליקה של קזחסטן. שתי המדינות כוננו יחסים דיפלומטיים בשנת 1992. באוקטובר 1992 נפתחה שגרירות הרפובליקה האיטלקית בקזחסטן. מאז אפריל 2005, השגרירות ממוקמת באסטנה. ובשנת 1996 נפתחה באיטליה שגרירות קזחסטן. יותר מ-12% מהיצוא של קזחסטן ב-2019 (כ-7.25 מיליארד דולר) הלך לאיטליה – שני רק לסין, ויותר מכל מדינה אחרת באירופה, כולל רוסיה, שחולקת גבול עם קזחסטן. חברת הנפט האיטלקית מחזיקה ב-16.8% ממניות שדה הנפט Kashagan באגן הים הכספי של קזחסטן, ו-29.25% בשדה הגז Karachaganak עם חברת הנפט הממשלתית של קזחסטן KazMunayGas‏. איטליה מחזיקה בקזחסטן שגרירות באסטנה. קזחסטן מחזיקה באיטליה שגרירות ברומא. מדיה וקבצים בנושא יחסי איטליה–קזחסטן בוויקישיתוף "Kazakhstan Trade Summary 2015". World Integrated Trade Solution. The World Bank. "Kazakhstan and Italy Sign $500 Million in Deals". The Diplomat.
קבררה

האם התכוונתם ל... אורבין קבררה – כדורגלן הונדורסי ג'פת קבררה – פוליטיקאי מגואטמלה דלפו קבררה – אתלט ארגנטינאי כרמלו קבררה – כדורסלן ספרדי לאנדרו קבררה – כדורגלן אורוגוואי סנטיאגו קבררה – שחקן צ'יליאני
אקסל דיסאסי

אקסל דיסאסי (בצרפתית: Axel Disasi; נולד ב-11 במרץ 1998 בגונס שבצרפת) הוא כדורגלן צרפתי המשחק בעמדת הבלם בקבוצת צ'לסי מהפרמייר ליג. דיסאסי החל את הקריירה המקצוענית שלו בפריז מליגת המשנה הצרפתית. הוא ערך שלוש הופעות במועדון, בהן הבקיע שער אחד. בשנת 2016 חתם דיסאסי בסטאד ריימס מליגת המשנה הצרפתית. הוא ערך 45 הופעות ליגה במדי המועדון במסגרת ליגת המשנה הצרפתית וליגת העל הצרפתית, בהן הבקיע שני שערים. ב-7 באוגוסט 2020 חתם דיסאסי על חוזה לחמש עונות במונקו מליגת העל הצרפתית. ב-23 באוגוסט ערך את הופעת הבכורה שלו במועדון, בתיקו 2-2 נגד סטאד ריימס במסגרת המחזור הראשון בליגה לעונת 2021/2022. במשחק זה הבקיע את שער הבכורה שלו במועדון. בשתי עונותיו הראשונות במועדון ערך 61 הופעות ליגה, בהן הבקיע ארבעה שערים. ב-4 באוגוסט 2023 חתם דיסאסי על חוזה ל-6 שנים בצ'לסי מהפרמייר ליג. ב-13 באוגוסט כבש בהופעת הבכורה שלו בתיקו 1-1 נגד ליברפול. נכלל בסגל נבחרת צרפת לטורניר מונדיאל 2022 לאחר פציעתו של פרסנל קימפמבה, על-אף שלא ערך הופעות במדי הנבחרת עד למועד הזימון. ב-30 בנובמבר 2022 ערך את הופעת הבכורה שלו בנבחרת, בהפסד 1-0 לנבחרת תוניסיה במסגרת שלב הבתים של מונדיאל 2022. מדיה וקבצים בנושא אקסל דיסאסי בוויקישיתוף אקסל דיסאסי, באתר Transfermarkt אקסל דיסאסי, באתר Soccerway אקסל דיסאסי, באתר BDFutbol אקסל דיסאסי, באתר WorldFootball.net אקסל דיסאסי, באתר National Football Teams אקסל דיסאסי, באתר FootballDatabase.eu אקסל דיסאסי, באתר ESPN Former Arsenal target Disasi joins Monaco in €13m deal באתר Goal, ‏ 7 באוגוסט 2020 (באנגלית) Disasi remplace Kimpembe באתר הרשמי של התאחדות הכדורגל הצרפתית, 14 בנובמבר 2022 (בצרפתית)
ויליאם לנויר

ויליאם לנויר (באנגלית: William Benjamin "Bill" Lenoir;‏ 14 במרץ 1939, מיאמי - 26 באוגוסט 2010) היה מהנדס ואסטרונאוט אמריקני אשר לקח חלק בתוכניות חלל וטס לחלל. ויליאם לנויר נולד במיאמי שבפלורידה וגדל בעירו. בשנת 1961 הוא סיים לימודי תואר בהנדסת חשמל במכון הטכנולוגי של מסצ'וסטס. בהמשך הוא סיים תואר שני (1962) ותואר שלישי (1965). הוא המשיך לעבוד במכון ובשנת 1965 מונה לפרופסור חבר. לנויר עסק בין היתר במחקרים שתמכו בטיסות לחלל. בשנת 1967 לנויר התקבל ליחידת האסטרונאוטים של נאס"א. בהיותו בנאס"א לנויר תחילה עבד אמוני טיסה ובהמשך היה בצוות תמיכה של סקיילאב 3 ו-סקיילאב 4. בשנים 1974–1976 הוא היה חבר בצוות של נאס"א שבדק אפשרות העברת אנרגיה מחלל לכדור הארץ. לנויר היה חלק של צוות במשימה STS-5 שהמריאה בשנת 1982 כאשר על סיפונה ואנס בראנד, רוברט אוברמייר, ג'וזף אלן וויליאם לנויר. זו הייתה הפעם הראשונה שלחלל נשלח צוות של 4 אנשים. זמן קצר לאחר סיום המשימה לנויר התפטר מנאס"א והחל לעבוד בחרבת Booz Allen Hamilton. בשנת 1989 הוא חזר לנאס"א ועבד בה עד לשנת 1992. לאחר פרישה מנאס"א אלן מונה לסגן נשיא של Booz Allen Hamilton ועבד עד לשנת 2000. הוא מת בשנת 2010 אחרי פגיע בתאונת דרכים. מדיה וקבצים בנושא ויליאם לנויר בוויקישיתוף ביוגרפיה באתר נאס"א ביוגרפיה ויליאם לנויר, באתר "Find a Grave" (באנגלית) William Lenoir, astronaut who flew on first operational space shuttle mission, dies | collectSPACE, collectSPACE.com
אירינה אנטונובה

אירינה אלכסנדרובנה אנטונובה (ברוסית: Ирина Александровна Антонова; ‏20 במרץ 1922 – 30 בנובמבר 2020) הייתה היסטוריונית של האמנות בתקופה הסובייטית ולאחריה ברוסיה. מנהלת מוזיאון פושקין במוסקבה במשך 52 שנים, בין השנים 1961 ו-2013. היא הייתה המנהלת בפועל למשך התקופה הארוכה ביותר של מוזיאון גדול לאמנות ברחבי העולם וזכתה לפרסים ועיטורים רבים, בהם: פרס הפדרציה הרוסית ועיטור מסדר האמנויות והספרות הצרפתי. במישור הפוליטי הייתה אנטונובה תומכת מוצהרת של הנשיא ולדימיר פוטין. אנטונובה, שלטה בארבע שפות: רוסית, גרמנית, צרפתית ואיטלקית. היא נישאה להיסטוריון האמנות הרוסי אבסיי רוטנברג (נפטר ב-2011). היא נפטרה ב-30 בנובמבר 2020 מסיבוך של COVID-19. מדיה וקבצים בנושא אירינה אנטונובה בוויקישיתוף אירינה אנטונובה, באתר "Find a Grave" (באנגלית) ערך זה הוא קצרמר בנושא אמנות ובנושא רוסיה. אתם מוזמנים לתרום לוויקיפדיה ולהרחיב אותו.
יוסי גינזבורג

יוסי גינזבורג (נולד ב-11 באוקטובר 1991) הוא כדורגלן ישראלי המשחק בעמדת השוער במכבי הרצליה גינזבורג החל את הקריירה שלו בקבוצת הנערים של מכבי תל אביב. באוקטובר 2012 הושאל להפועל הרצליה מליגה א' צפון במדיה רשם שלוש הופעות, כאשר רק אחת מהן הייתה בליגה. בקיץ 2013 הושאל לסקציה נס ציונה. בקיץ 2014 שוחרר ממכבי תל אביב וחתם בהכח עמידר רמת גן מהליגה הלאומית, בה רשם 27 הופעות בליגה. בסיום העונה ירדה הכח לליגה א' וגינזבורג שוחרר מהמועדון. בקיץ 2016 חתם במכבי קביליו יפו. בקיץ 2016 חתם במכבי פתח תקווה מליגת העל כשוער שני. ב-14 במאי 2017 ערך את הופעת הבכורה שלו בליגת העל בניצחון 1–2 נגד מכבי תל אביב. בנובמבר 2018 הפך לשוער הראשון של המועדון למשך חודשיים וחצי בשל פציעתו של השוער הראשון, צחי גיגי. בעונת 2019/2020 הפך לשוער הראשון של המועדון שירד עונה לפני כן לליגה הלאומית והיה שותף לחזרה שלו לליגת העל. בקיץ 2020 הצטרף להפועל עפולה וכעבור שנה חזר לקדנציה שנייה בסקציה נס ציונה, עמה העפיל לליגת העל בסיום עונת 2021/2022. ב-25 ביולי 2023 חתם באיחוד בני שפרעם. ב-10 בינואר 2024 חזר לסקציה נס ציונה בסיום העונה ירד עם הקבוצה לליגה א.בעונה שלאחר מכן הצטרף למכבי הרצליה. יוסי גינזבורג, באתר ההתאחדות לכדורגל בישראל יוסי גינזבורג, באתר Transfermarkt יוסי גינזבורג, באתר Soccerway יוסי גינזבורג, באתר FootballDatabase.eu תומר חבז, ‏חיזוק מרשים לשפרעם: יוסי גינזבורג צפוי להצטרף, באתר ONE‏, 25 ביולי 2023
יזן נסאר

יזן נסאר (בערבית: يزن نصّار; נולד ב-6 במאי 1997) הוא כדורגלן ערבי־ישראלי המשחק בעמדת המגן השמאלי בהפועל תל אביב. נסאר נולד בטורעאן והתחיל את הקריירה שלו במחלקת הנוער של צעירי טורעאן מליגה ב'. נסאר התבלט כבר בצעירותו ובעונת 2013/2014 כבש 40 שערים במדי קבוצת הנערים והנוער לסירוגין. ב-30 באוקטובר 2015 ערך את הופעת הבכורה שלו בקבוצה הבוגרת בהפסד 2-1 למ.ס. דבורייה. ב-8 בדצמבר הבקיע את שער הבכורה שלו בקריירה בהפסד 3-1 להפועל אום אל-פחם. בקיץ 2017 נסאר חתם בהפועל כאוכב. בעונה זו כבש 4 שערים בקבוצה והיה שותף לעלייה שלה לליגה א'. בקיץ 2020 חתם בבני סכנין מליגת העל. ב-9 באוגוסט ערך את הופעת הבכורה שלו בקבוצה בניצחון 0-2 נגד הפועל חיפה. ב-2 בנובמבר ערך את הופעת הבכורה שלו בליגת העל בתיקו 2-2 נגד הפועל באר שבע. בקיץ 2022 קרע את הרצועה הצולבת במהלך משחק הכנה נגד מכבי בני ריינה. ב-20 ביולי 2023 חתם בבני יהודה. בספטמבר 2024 חתם בקבוצת הפועל תל אביב הפועל כאוכב ליגה ב' צפון א': 2017/2018 יזן נסאר, באתר ההתאחדות לכדורגל בישראל יזן נסאר, באתר Transfermarkt יזן נסאר, באתר Soccerway יזן נסאר, באתר FootballDatabase.eu יגאל גולדשטיין, ‏בדיקה מצאה: קרע ברצועה הצולבת ליזן נאסר, באתר ערוץ הספורט, 26 ביולי 2022 אופיר סער‏, הפועל תל אביב החתימה את יזן נסאר לעונה אחת, באתר וואלה, 12 בספטמבר 2024
גדעון קאלולו

גדעון קאלולו קיאטנגווה (באנגלית: Gédéon Kalulu Kyatengwa; נולד ב־29 באוגוסט 1997) הוא כדורגלן צרפתי-קונגולזי המשחק בעמדת המגן הימני במועדון לוריאן מליגת העל הצרפתית ובנבחרת הרפובליקה הדמוקרטית של קונגו. קאלולו שיחק במועדון הנוער של ליון, וחתם על החוזה המקצועי הראשון שלו במועדון ב־19 באפריל 2017. לאחר עונה בהשאלה במועדון בורג־אן־ברסה (אנ') ששיחק בליגה השלישית, ב־24 ביולי 2019 קאלולו חתם באז'אקסיו. הוא ערך את הופעת הבכורה שלו במדי המועדון בניצחון 4–1 במשחק בגביע הליגה הצרפתית על ואלנסיין ב־13 באוגוסט 2019. ב־3 ביוני 2022, קאלולו חתם על חוזה לארבע שנים עם לוריאן. ב־22 בספטמבר 2020, קאלולו זומן לסגל נבחרת הרפובליקה הדמוקרטית של קונגו. ב־13 באוקטובר 2020 הוא הופיע לראשונה במדי הנבחרת בתיקו 1–1 במשחק ידידות נגד מרוקו. נכלל בסגל נבחרת הרפובליקה הדמוקרטית של קונגו לטורניר גביע אפריקה לאומות 2023. קאלולו נולד בצרפת, והוא ממוצא רואנדי וקונגולזי. הוא אחיהם של הכדורגלנים אלדו ופייר. מדיה וקבצים בנושא גדעון קאלולו בוויקישיתוף גדעון קאלולו, באתר Transfermarkt גדעון קאלולו, באתר Soccerway גדעון קאלולו, באתר WorldFootball.net גדעון קאלולו, באתר National Football Teams גדעון קאלולו, באתר FootballDatabase.eu "Gédéon Kalulu signe un premier contrat pro de 3 ans avec l'OL". www.OL.fr. "Mercato - Gédéon Kalulu vers l'AC Ajaccio". MaLigue2. 24 ביולי 2019. {{cite web}}: (עזרה) "Ajaccio vs. Valenciennes - 13 August 2019 - Soccerway". ca.soccerway.com. "GÉDÉON KALULU, UN LÉOPARD CHEZ LES MERLUS" (בצרפתית). Lorient. 3 ביוני 2022. נבדק ב-7 ביולי 2022. {{cite web}}: (עזרה) "RD Congo : Six nouveaux chez les Léopards, mais pas Disasi" [DR Congo: Six new among the Leopards, but not Disasi] (בצרפתית). 22 בספטמבר 2020. נבדק ב-22 בספטמבר 2020. {{cite web}}: (עזרה) "Morocco vs. Congo DR - 13 October 2020 - Soccerway". Soccerway. CAN 2023 : Liste des Léopards בחשבון הפייסבוק הרשמי של התאחדות הכדורגל הקונגולזית, 27 בדצמבר 2023 (בצרפתית) Bonnaud, Mickael (2 בפברואר 2017). "Gédéon Kalulu : " Je m'inspire de ce que fait Samuel Umtiti "". Olympique & Lyonnais. {{cite web}}: (עזרה) "Aldo Kalulu: Rwanda's first football superstar?". ESPN.com. 10 בספטמבר 2016. {{cite web}}: (עזרה)
הר שולחן

הר שולחן או הר טבלה הוא שטח אדמה מוגבה שראשו שטוח ומוקף מכל עבריו בצוקים תלולים. הוא נקרא כך בשל דמיונו לשולחן. הרי שולחן מאפיינים אזורים צחיחים, בעיקר בדרום-מערב ארצות הברית והם נוצרים בדרך כלל כאשר אדמה שהוגבהה בשל פעילות טקטונית נחשפה לרוח ולבליה. בראש הרי שולחן ישנו סלע קשיח בשכבה אופקית. בתהליך הבלייה הסלע הקשיח מתפקד ככיפה מגנה ששומרת על האזורים שבין ודיות או אזורים אחרים בהם הבלייה פעילה במיוחד. דוגמאות להרי שולחן ניתן למצוא בספרד, צפון ודרום אפריקה ("הר השולחן"), אזורי ה-Bad Lands וקולורדו בצפון אמריקה, בשמורת קנאימה בוונצואלה, חצי האי ערב, הודו ואוסטרליה. הר שולחן דומה לרמה (פלטו) אך קטן ממנה, ודומה גם לגבעה, אך גדול ממנה. אמב פרופסור משה ברור, "הר טבלה/הר שולחן", לקסיקון גאוגרפי, (עמ' 7), הוצאת יבנה, תשס"א science/table-mountain-geology הר שולחן, באתר אנציקלופדיה בריטניקה (באנגלית)
יחסי מלטה–פולין

יחסי מלטה–פולין הם יחסי החוץ קיימים בין מלטה לפולין. שתי המדינות חברות באיחוד האירופי. היחסים הדיפלומטיים בין מלטה לפולין כוננו ב-23 באוקטובר 1971. בנובמבר 1971, ראש ממשלת מלטה, דום מינטוף, ערך את ביקורו הרשמי הראשון בפולין. פולין החלה לקיים מגעים סדירים יותר עם מלטה לאחר 1989, מה שהביא לחתימת הסכם על שיתוף פעולה תרבותי ומדעי בין שתי המדינות ב-1990. באוקטובר 2002 התקיים הביקור הרשמי הראשון בהיסטוריה של היחסים הבילטרליים של נשיא מלטה, גווידו דה מרקו, בפולין. נשיא פולין אלכסנדר קוושנייבסקי ערך ביקור רשמי במלטה במרץ 2004. בשנת 2007 הוקמה אגודת הידידות המלטזית–פולנית במטרה לקדם שיתוף פעולה בין תושבי שתי המדינות. החברה הפסיקה את פעילותה בשנת 2008. מלטה היא אחת משותפות הסחר הקטנות ביותר של פולין באירופה. היצוא הפולני למלטה והיבוא ממלטה מהווים 0.02% מסך היצוא והיבוא של פולין. מאז הצטרפותן של שתי המדינות לאיחוד האירופי ב-2004, הסחר ההדדי גדל באופן משמעותי. בשנת 2005 עמד מחזור הסחר בין מדינות על 13.6 מיליון אירו בלבד, בעוד שבשנים 2018 ו-2019 הוא הגיע ל-110.6 ו-99.5 מיליון אירו. היצוא הפולני למלטה בשנים 2018 ו-2019 הסתכם ב-62.8 ו-46.1 מיליון אירו, בהתאמה, והיבוא ממלטה - 47.8 ו-53.4 מיליון אירו. חילופי השירותים בין פולין למלטה גבוהים יחסית וגדלים כל הזמן. ב-2010 הסתכם הסחר בשירותים ב-48.2 מיליון אירו, ב-2018 זה כבר היה 211.1 מיליון אירו. בסוף 2018, שווי ההשקעות של מלטה בפולין הסתכם ב-1,788.1 מיליון אירו, בעוד שההשקעה הפולנית הישירה במלטה הסתכמה ב-691.7 מיליון אירו. מלטה מחזיקה בפולין שגרירות בוורשה ו-5 קונסוליות כבוד בביאליסטוק, גדיניה, קרקוב, לודז' וורוצלב. פולין מחזיקה במלטה שגרירות בוולטה וקונסוליית כבוד בבירקירקארה. מדיה וקבצים בנושא יחסי מלטה–פולין בוויקישיתוף מלטה באתר משרד החוץ הפולני